Amerikában jól pörög az autóértékesítés
Újabb rekordot ért el az amerikai autóértékesítés szeptemberben. Az éves növekedési ütem 18,2 millió darabra ugrott, melyre 10 éve nem volt példa.
Óriási felfordulást okozott az elmúlt két hétben a Volkswagen dízelmotor botránya. Habár az ügy az Egyesült Államokban robbant ki, ott kevésbé lesz tovagyûrûzõ hatása, ha csak az nem, hogy továbbra sem fogják kedvelni a dízeles technológiát, mint ahogy eddig is nagyon alacsony volt az elkötelezõdés az ilyen típusú motorok iránt. Fontos, hogy

az USA-ban csupán 3 százalékos a dízelmotoros autók aránya. 

A fenti eset miatt vélhetõen tovább erõsödhet az amerikai, illetve távol-keleti autók iránti kereslet.

Kiugróan jó szeptemberi értékesítések 

A legfrissebb autóeladási adatok alapján a gyártók közül a General Motors forgalma 12 százalékkal nõtt, a Fiat Chrysler 14 százalékkal több autót adott el, míg a Ford értékesítése 23 százalékkal tudott hízni. Az utóbbi esetében kiemelkedett a Jeep és a Dodge márkák teljesítménye, de a Ford könnyû teherautói iránt is erõs kereslet mutatkozott. A botrányba keveredett Volkswagen mindössze 0,6 százalékos növekedést ért el csoportszinten, ugyanakkor az Audi forgalma 16,2 százalékot erõsödött. Az Audinál ez azt jelentette, hogy immár sorozatban 57. hónapja tudott emelkedõ keresletrõl jelenti a tengerentúlon - írja reggeli hírlevelében az Equilor.
Volkswagen értékesítés gazdaság Audi autó USA Fiat Ford General Motors